《东阳李茂才允达以古风六章杂诗一卷见投斗酒定交留连浃夕答赠四首 其三》
明代·胡应麟

兰阴屹岧峣，双溪纡且郁。蓬蒿蔽行径，倒屣为君出。

中厨呼斗酒，申盟指金石。愿为双飞龙，霄汉长比翼。

良哉如渑燕，生平在今夕。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。